Dos organizacions revolucionarias amaneixioron: o partito Henchak (més socialista) fundato en 1887 en Chinebra, y o partito Dashnak, fundato en 1890 en Tbilisi (més nacionalista). Feban una acción revolucionaria directa. En 1890 o Henchak provocó insurreccions en Anatolia Oriental y o soldán Abdul Hamid ordenó a intervención d'o exercito, y en particular d'os Hamidiye, a una caballería kurda aleccionata en o islamismo radical y o chenocidio de cristians. I habió dos anyatas de mortaleras (1894-1896) en as que d'alcuerdo con fuents armenias morioron 300.000 presonas y uns 100.000 armenios se refuchioron en Transcaucasia. En 1896 os dashnak facioron un atentato terrorista contra a seu d'a banca otomana de Costantinoble. O soldán suspendió a Constitución nacional d'a Millet y a comunidat armenia de Costantinoble sufrió represalias.